ILINK:รุกตลาดสื่อสารเสริมกำไรแนะซื้อราคาพื้นฐาน 22.30 บาท
ILINK:รุกตลาดสื่อสารเสริมกำไรแนะซื้อราคาพื้นฐาน 22.30 บาท
11 ม.ค. 2560

บล.ดีบีเอส วิคเคอร์ส ระบุในบทวิเคราะห์วันนี้(11 ม.ค. 59) ว่า บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK คาดการณ์กำไรไตรมาส4/59 ที่ 48 ล้านบาท แม้เพิ่มได้ 51% เทียบช่วงเดียวกนของปีก่อนแต่กลับลดลงถึง 22% เทียบไตรมาสก่อนหน้ายังผลให้มีการปรับลดประมาณการปี 59 ลง 21% สาเหตุที่เติบโตได้ดีเทียบ เทียบช่วงเดียวกนของปีก่อนคือ รายได้จากด้านวิศวกรรม +1908% และรายได้สื่อสาร +101% แต่เหตุผลที่ปรับลง เทียบไตรมาสก่อนหน้าคือ ยอดขายเคเบิลต่ำลง 2% รายได้อื่นๆลดลง 77% รวมทั้งค่าใช้จ่ายขาย-บริหารเพิ่ม 19%
ส่วนประมาณการปี 60 ได้มีการปรับลดลงเช่นกันในอัตรา 9% เนื่องจากกระทรวงทรัพยากรธรรมชาติและสิ่งแวดล้อมได้มีคำสั่งให้ ILINK ทำการศึกษาผลกระทบต่อสภาพแวดล้อมสำหรับโครงการวางสาย transmission ใต้น้ำที่สมุย มูลค่า 2 พันล้านบาท ดังนั้นจึงมีโอกาสที่ครม.จะอนุมัติโครงการนี้ล่าข้าออกไป จีงคาดว่าโครงการนี้กว่าจะให้รายได้เป็นประมาณ ส.ค.60 จากเดิม ไตรมาส 1/60
อย่างไรก็ตามได้มีการปรับประมาณการปี 61 เพิ่มถึง 16% สืบเนื่องจากบริษัทมีแผนรุกตลาดสื่อสาร จึงคาดว่ารายได้ส่วนนี้จะเติบโตได้อย่างสม่ำเสมอ รวมทั้งช่วยเพิ่มอัตรากำไรขั้นต้นด้วย นั่นคือมีการเพิ่มรายได้ 3% และขยายอัตรากำไรขั้นต้นเป็น 37% จากเดิม 31% ซึ่งที่ปรับขึ้นมาก เพราะต้นทุนเกี่ยวกับการเช่า fiber network และ data center อยู่ในลักษณะคงที่
คงคำแนะนำซื้อแต่ราคาพื้นฐานใหม่ปรับลงตามการปรับลดประมาณการปี 60 เป็น 22.30 บาท ซึ่งประเมินด้วย P/E ปี 60 ที่ 18 เท่า (+0.5SD สำหรับค่าเฉลี่ย P/E 5 ปี) นับได้ว่าโครงการที่สมุยมีความสำคัญต่อประมาณการปีนี้มาก เพราะคาดว่าจะเป็นสัดส่วนรายได้และกำไรที่ 15% และ 19% จากทั้งหมด จึงถือเป็นโครงการหลักที่ต้องติดตามอย่างใกล้ชิด